Lav et referat af nedenstående tekst:

Tekst:
Opdateret klokken 13.25: Dommeren har afgjort, at de fremmødte medier fortsat ikke må liveblogge fra retten, men derimod gerne må referere. Dog uden at gengive vidneforklaringerne i detaljer. Han er hovedpersonen, men er nu udvandret fra sin egen retssag. Kun ganske få timer nåede det tidligere byrådsmedlem Per Zeidler at være i retten i Aalborg tirsdag, hvor han på andendagen står tiltalt for at tjene penge på at afholde gangbangs. Per Zeidler er ifølge TV2 Nords reportere på stedet rasende over pressens dækning af sagen mod ham. - Jeg stoler ikke på nogen journalist, siger Per Zeidler til vores udsendte, da han gik fra retten. At tiltalte nu er endt med at udvandre fra retssagen, som fortsætter uden ham, skyldes artikler, som BT og Ekstra-Bladet har publiceret tirsdag formiddag - under retssagen. Her gengiver de, hvad et af vidnerne - en kvindelig journalist fra Kanal 5, der var gået undercover for at afsløre Per Zeidlers rufferi - havde afgivet af forklaring. Og det var dråben for Per Zeidler, der udvandrede fra retslokalet med ordene: - Alle I journalister gør, som det passer jer! Skam jer! Forsvarer vil have totalt referatforbud På første retsdag mandag nedlagde dommeren forbud mod at live-blogge fra retten. Dét forbud mener Per Zeidler, BT og Ekstra-Bladet har overtrådt ved at udgive artikler, mens parterne er i retten. Dommeren holdt en pause under retssagen for at læse de omtalte artikler - og det var under denne pause, Per Zeidler forlod retten i protest. Det samlede pressekorps, der tirsdag var til stede ved Retten i Aalborg, mener ikke, at artikler også er omfattet af forbuddet med live-blogging. Det drejer sig om BT, Ekstra-Bladet, Nordjyske, Århus Stiftstidende og TV2 Nord. Per Zeidlers forsvarsadvokat har på baggrund af sin klients protest anmodet om et totalt referatforbud fra retten, mens sagen kører. Dén anmodning vil dommeren i løbet af frokostpausen tage stilling til - og vende tilbage med en afgørelse om klokken 13.

Referat:
Per Zeidler er gået sin vej i vrede over mediernes dækning af gangbang-sagen mod ham.